Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
2 พ.ย. 2559

ตลาดหุ้นโลกกดดัน Sentiment ตลาด… “ซื้อ” TMB มี Downside Risk จำกัด
ดัชนี SET อยู่ที่ 1,497.25 จุด -7.27 จุด -0.48% ปริมาณซื้อขาย 23,785 ลบ.
แนวรับ :          1,490 / 1,484          แนวต้าน :          1,500 / 1,508
 
สรุปทิศทางและแนวโน้มตลาด
Sentiment ตลาดหุ้นโลกกดดัน: การปรับลดลงของตลาดหุ้นโลก เนื่องจากนักลงทุนอยู่ในสถานะ Risk-off เพิ่มขึ้น เพราะ 1) โพล์เลือกตั้งประธานาธิบดีสหรัฐฯ มีคะแนนสูสีระหว่างคลินตัน และทรัมป์ อย่างไรก็ดีสถิติในอดีต แสดงให้เห็นว่าตลาดหุ้น Dow Jones มีโอกาศสูงถึง 86% ที่จะให้ผลตอบแทนเป็นบวกหลังการเลือกตั้งประธานาธิบดีไป 3 เดือน 2) การประชุม FOMC คืนนี้ แม้คาดว่า Fed จะคงดอกเบี้ย แต่การขึ้นดอกเบี้ยในปลายปีนี้ทำให้กระแสเงินทุนมีความ “ผันผวน” เพิ่มขึ้น…อย่างไรก็ดีเรายังมอง Downside Risk ของ SET จำกัดที่ 1,480 จุด เหมือนเดิม เนื่องจาก 1) โอกาสเกิด Post-election rally ของตลาดหุ้นสหรัฐฯ 2) แรงซื้อกองทุน LTF ปลายปี และ 3) รัฐบาลมีแนวโน้มออกมาตรการกระตุ้นเศรษฐกิจต่อเนื่อง และการลงทุนโครงสร้างพื้นฐานยังดำเนินต่อไป
 “ซื้อ” TMB…กำไร Bottom-Out และ PBV ที่ 1.16x มี Downside จำกัด: แนะนำ “ซื้อ” TMB  ด้วยเป้าหมายพื้นฐาน 2.56 บาท เนื่องจาก 1) Downside Risk จำกัดที่ PBV 1.1x หรือใกล้เคียงจุดต่ำสุดตั้งแต่ปี 2010 เป็นต้นมา 2) การตั้งสำรองที่สูงใน 3Q16 จะเป็นไตรมาสสุดท้าย หลัง Coverage Ratio สูง 142% และคาดว่า Credit Cost จะลดลงจาก 1.7% ใน 3Q16 เหลือ 1.65% ใน 4Q16 และ 1.4% ในปี 2017 3) กำไรจะกลับมาเติบโต 10% ในปี 2017 หลังจากหดตัวลง 2 ปีติดต่อกัน และ 4) ทางเทคนิคทดสอบแนวต้านที่ 2.16 บาท ผ่านไปได้จะมีเป้าหมายที่ 2.32-2.36 บาท
 
หุ้นที่น่าสนใจทางเทคนิค
SGP “ซื้อ” ราคาหุ้นเริ่มแกว่งฟื้นตัวขึ้นกลับมายืนเหนือเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD เป็นบวกทำจุดสูงใหม่ เกิดสัญญาณ Bullish Divergence มีแนวต้านแรกที่ 12.20 บาท ผ่านได้ถัดไปที่ 13.00 บาท
TMB “ซื้อ” ราคาหุ้นกำลังทดสอบแนว Downtrend Line บริเวณ 2.16 บาท พร้อมปริมาณการซื้อขายสูงสนับสนุน สอดคล้องกับเครื่องมือ MACD เป็นบวกชี้ขึ้น มีแนวต้านแรกที่ 2.16 บาท ผ่านได้มีเป้าหมายถัดไปที่ 2.32 บาท